Η **Dodge** (ευρωπαϊκή προφορά: Ντοτζ, ορθή αμερικανική προφορά: Ντατζ) είναι ένας από τους μεγαλύτερους κατασκευαστές αυτοκινήτων των Η.Π.Α. και σήμερα εδρεύει στην περιοχή Όμπορν Χιλς της πολιτείας Μίσιγκαν. Ιδρύθηκε υπό την ονομασία **Dodge Brothers Company** (Εταιρεία των Αδερφών Ντοτζ), από τα αδέρφια Ντοτζ το έτος 1900. Επίσης, αποτέλεσε μια από τις θυγατρικές εταιρείες του ομίλου FCA US (πρώην Chrysler LLC) και γενικότερα της Fiat Chrysler Automobiles από το 2014. Από τον Ιανουάριο του 2021 ανήκει στον όμιλο Stellantis.

Κατά το παρελθόν, εθεωρείτο ως εταιρεία η οποία ήταν αποτελούμενη από μεσαίου οικονομικού κόστους δίδυμα μοντέλα της τότε λίγο ακριβότερης Chrysler, δηλαδή αντίθετα με την σήμερα ανενεργή Plymouth (1928 - 2001) που ήταν η «εισαγωγική» στον όμιλο της Chrysler και το κόστος απόκτησης των μοντέλων της ήταν ακόμα χαμηλότερο από αυτών της Dodge. Στα νεότερα χρόνια, έχει δώσει έμφαση κυρίως στον τομέα των υψηλών επιδόσεων.

Ιστορικό
--------

Αρχικά ξεκίνησε ως εταιρεία κατασκευής ανταλλακτικών, ενώ το πρώτο της εργοστάσιο πλήρους παραγωγής κτίστηκε στην περιοχή Χάμτρακ του Μίσιγκαν το 1910, μονάδα που έκλεισε τον Ιανουάριο του 1980 και κατεδαφίστηκε το 1981, και η παραγωγή αυτοκινήτων της ξεκίνησε το 1914. Κατά τη διάρκεια του Β' Παγκοσμίου Πολέμου, η εταιρεία παρήγαγε τροχοφόρα οχήματα που ήταν βασιζόμενα στις σειρές VC και WC.

Η μετέπειτα πορεία της Dodge είχε ως αποτέλεσμα την πώλησή της λόγω των θανάτων των δύο αδελφών το 1920 και η εταιρεία πωλήθηκε από τις οικογένειές τους το 1925 στην Dillion, Read & Co, μια τράπεζα που υπήρχε έως και τη δεκαετία του 1960, και μετά εξαγοράστηκε από την αυτοκινητοβιομηχανία Chrysler το 1928. Ως αποτέλεσμα, υπήρξε και μέλος του ομίλου DaimlerChrysler από το 1998 έως το 2007. Από τον Ιούνιο του 2006, η Dodge ξεκίνησε να διατίθεται επίσημα και στην Ευρώπη (αν και τελικώς η εξαγωγή αυτή έμελλε να είναι βραχύβια). Το 2009 βρέθηκε προσωρινά υπό την καθοδήγηση της Αμερικανικής κυβέρνησης, λόγω της χρεωκοπίας που υπέστη ο όμιλος Chrysler, που είχε ως αποτέλεσμα να εξαγοραστεί από την Fiat και να ενταχθεί στον νέο τότε όμιλο Fiat Chrysler Automobiles (FCA).

Μετά την εξαγορά του ομίλου Chrysler (και συνεπώς των Chrysler και Dodge) από τη Fiat, ο τότε πρόεδρος της Fiat, Σέρτζιο Μαρκιόνε, ανακοίνωσε τον Οκτώβριο του 2009 ότι αποφάσισε να αποσύρει τις εταιρείες Chrysler και Dodge από την Ευρώπη το 2010 (με εξαίρεση το Ηνωμένο Βασίλειο και την Ιρλανδία ειδικά για την Chrysler) και να διατηρήσει στην ήπειρο αυτή μόνο την Jeep από τις αμερικανικές μάρκες, με την αιτιολογία ότι, όπως δήλωσε τότε, «δεν μπορούμε να διατηρούμε τόσες μάρκες στην Ευρώπη ταυτόχρονα». Ειδικότερα η Dodge σταμάτησε να διατίθεται επίσημα στην Ευρώπη από την 1η Ιουνίου 2011 (σχεδόν ταυτόχρονα και με την Chrysler, που διατηρήθηκε για λίγα χρόνια ακόμα μόνο στο Ηνωμένο Βασίλειο και στην Ιρλανδία και μετά διακόπηκε και εκεί οριστικά).

Με απόφαση επίσης του Σέρτζιο Μαρκιόνε, το 2009 επήλθε ο διαχωρισμός της Ram Trucks από την Dodge. Ωστόσο, από το 2012 απέκτησε δυο θυγατρικές: την RAM Trucks και, προσωρινά, την σπορ SRT. Η Ram Trucks είναι θυγατρική της Dodge και κατασκευαστής βαρέων οχημάτων ακόμα και σήμερα. Η SRT με την έναρξη παραγωγής του Dodge Viper πέμπτης γενιάς, κυκλοφόρησε το μοντέλο για πρώτη φορά ως *SRT Viper* μέχρι τον Μάιο του 2014, που μετονομάστηκε εκ νέου σε Dodge Viper, καθώς η βραχύβια εταιρεία SRT επανεντάχθηκε τότε στην Dodge. Η παραγωγή της 5ης γενιάς έληξε οριστικά τον Αύγουστο του 2017, όταν και διακόπηκε οριστικά και η σπορ σειρά Viper.

Πρόσφατα και σημερινά μοντέλα
-----------------------------

* 4ης γενιάς Dodge Challenger (2008-)4ης γενιάς Dodge Challenger (2008-)
* 2ης γενιάς Dodge Charger (2010-)2ης γενιάς Dodge Charger (2010-)
* 3ης γενιάς Dodge Durango (2010-)3ης γενιάς Dodge Durango (2010-)
* 5ης γενιάς Dodge Caravan (2007-2020)5ης γενιάς Dodge Caravan (2007-2020)
* 1ης γενιάς Dodge Journey (2008-)1ης γενιάς Dodge Journey (2008-)
* 3ης γενιάς Dodge Neon (Fiat Tipo) (2016-)3ης γενιάς Dodge Neon (*Fiat Tipo*) (2016-)
* Dodge Viper 3ης γενιάς (2012-Αύγουστος 2017)Dodge Viper 3ης γενιάς (2012-Αύγουστος 2017)

Λογότυπα
--------

Από το 1993 έως τον Μάιο του 2010, το λογότυπο της Dodge απεικόνιζε το κεφάλι ενός κριού, με το σλόγκαν «Grab life by the horns», δηλαδή «Πιάσε τη ζωή από τα κέρατα». Από τη σεζόν (model year) του 2011, τα μοντέλα Dodge φέρουν στο εξής τη λέξη «Dodge» με δύο κεκλιμένες αγωνιστικές ρίγες, οι οποίες και συμβολίζουν τον σπορ χαρακτήρα της μάρκας.

* 1914 - 19271914 - 1927
* 1966 - 19961966 - 1996
* 1993 - 20101993 - 2010
* Το λογότυπο της γρίλιας που αντικατέστησε το κεφάλι του κριού, ξεκινώντας από τη σεζόν του 2011.Το λογότυπο της γρίλιας που αντικατέστησε το κεφάλι του κριού, ξεκινώντας από τη σεζόν του 2011.
* 2010 - 20152010 - 2015
* 2016 - σήμερα2016 - σήμερα

Αναφορές
--------

1. ↑  «Timothy Kuniskis». FCA. Ανακτήθηκε στις 12 Φεβρουαρίου 2017.
2. ↑  «The Dodge Brothers». Charles K.Hyde. Ανακτήθηκε στις 12 Φεβρουαρίου 2017.
3. ↑  «Inside the Dodge Main Plant». Allpar. Ανακτήθηκε στις 12 Φεβρουαρίου 2017.
4. ↑  «Dodge Trucks in WWII». USA to Industry WWII. 4 Φεβρουαρίου 2016. Ανακτήθηκε στις 12 Φεβρουαρίου 2017.
5. ↑  «The Dodge Brothers». Charles K.Hyde. Ανακτήθηκε στις 12 Φεβρουαρίου 2017.
6. ↑  «Ram Trucks to seperated from Dodge brand». PickUp Trucks. 4 Νοεμβρίου 2009. Ανακτήθηκε στις 12 Φεβρουαρίου 2017.
7. ↑  «With Viper splitting from Dodge, should Corvette have seperated from Chevy?». 24 Φεβρουαρίου 2012. Ανακτήθηκε στις 12 Φεβρουαρίου 2017.
8. ↑  «The Viper is once again a Dodge and the SRT brand is dead». Jalopnik. 5 Ιουνίου 2014. Ανακτήθηκε στις 12 Φεβρουαρίου 2017.
9. ↑  «Brand New: Dodge Loses its Horns». *underconsideration.com*. 26 Μαΐου 2010. Ανακτήθηκε στις 12 Ιανουαρίου 2018.

Βιβλιογραφία
------------

* Brinkley, Douglas (2004). *Wheels for the World: Henry Ford, his Company, and a Century of Progress, 1903–2003.* (ISBN 0-14-200439-1).
* Burness, Tad (2001). *Ultimate Truck & Van Spotter's Guide 1925–1990.* (ISBN 0-87341-969-3).
* Gunnell, John A. επιμ. (1987). *The Standard Catalog of American Cars 1946–1975*. Krause Publications. ISBN 0-87341-096-3. .
* Gunnell, John A. ed. (1993). *Standard Catalog of American Light-Duty Trucks, Second Edition.* (ISBN 0-87341-238-9).
* Lenzke, James T. ed. (2000) *Standard Catalog of Chrysler 1914–2000.* (ISBN 0-87341-882-4).
* Ruiz, Marco (1986). *Japanese Car.* (ISBN 0-517-61777-3).
* Vlasic, Bill and Stertz, Bradley A. (2000). *Taken for a Ride: How Daimler-Benz Drove Off with Chrysler.* (ISBN 0-688-17305-5).

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Dodge** |

* Η επίσημη αμερικανική ιστοσελίδα της Dodge
* Η επίσημη ελληνική ιστοσελίδα της Dodge
* Dodge Trucks of the 60s and 70s

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Fiat Chrysler Automobiles |
| --- |
|  |
| Μάρκες | 
* Fiat
* Chrysler
* Dodge
* Jeep
* Ram Trucks
* Alfa Romeo
* Lancia
* Maserati
* Abarth
 |
|  |
| Επαγγελματικά οχήματα | 
* Fiat Professional
* Ram Trucks
 |
|  |
| Πρόσωπα | 
* Τζιοβάνι Αγκνέλλι
* Τζιάννι Αγκνέλλι
* Αντρέα Αγκνέλλι
* Τζον Έλκανν
* Σέρτζιο Μαρτσιόνε
 |
|  |
| Μη ενεργές μάρκες | 
* AMC
* Autobianchi
* Barreiros
* Ceirano
* Commer
* DeSoto
* Eagle
* Fargo
* Hillman
* Humber
* Imperial
* Ιnnocenti
* Karrier
* Pegaso
* Plymouth
* SCAT
* Seddon Atkinson
* Singer
* Simca
* S.P.A
* SRT
* Sunbeam
* Valiant
* Zastava Automobiles
* Officine Meccaniche
 |

 |